Apstiprināts ar

 Jelgavas pilsētas domes

 2013.gada 26.septembra lēmumuNr.12/28

JELGAVAS PILSĒTAS DOMES

ATKARĪBU PROFILAKSES KOMISIJAS NOLIKUMS

**I.**Vispārīgie jautājumi

1. Jelgavas pilsētas domes Atkarību profilakses komisijas nolikums nosaka Jelgavas pilsētas domes Atkarību profilakses komisijas (turpmāk- Komisija) uzdevumus, tiesības, struktūru un darba organizēšanas kārtību.
2. Komisija ir Jelgavas pilsētas domes (turpmāk-Dome) izveidota pašvaldības institūcija, kas darbojas saskaņā ar normatīvajiem aktiem un šo nolikumu.
3. Komisijas darbības mērķis ir no atkarībām brīva, vesela, aktīva sabiedrība Jelgavas pilsētā.
4. Komisija darbojas Domes kārtējā sasaukuma pilnvaru laikā. Komisijas sastāvu apstiprina 3 (trīs) mēnešu laikā pēc jaunievēlētās Domes pirmās sēdes sasaukšanas.

**II.** Komisijas uzdevumi un tiesības

5. Komisijas uzdevumi:

 5.1. izstrādāt un koordinēt atkarību profilakses un rīcības plānu Jelgavas pilsētai;

 5.2.izstrādāt efektīvu sadarbības modeli atkarību izplatīšanās ierobežošanai Jelgavas pilsētā;

 5.3.apkopot un analizēt saņemtos priekšlikumus par atkarību profilakses darbu Jelgavas pilsētā un izmantot atkarību profilakses darba plānošanā;

 5.4.regulāri analizēt informāciju par pilsētas atkarību profilakses rīcības plāna izpildes gaitu un sniegt ziņojumu Domei pēc pieprasījuma.

 6. Komisijas tiesības:

 6.1.pieprasīt no valsts un pašvaldību institūcijām informāciju, kas nepieciešama

 Komisijas uzdevumu izpildei;

 6.2.izskatāmo jautājumu vispusīgai izvērtēšanai uzaicināt piedalīties Komisijas sēdēs speciālistus un citas personas.

**IV.** Komisijas struktūra

7. Komisiju 10 (desmit) locekļu sastāvā, tajā skaitā Komisijas priekšsēdētāju apstiprina Dome.

 8. Komisija no Komisijas locekļiem ievēl Komisijas priekšsēdētāja vietnieku, kurš

 Komisijas priekšsēdētāja prombūtnes laikā pilda viņa pienākumus.

 9. Komisijas sastāvā iekļauj:

 9.1. 2 (divus) Jelgavas pilsētas pašvaldības iestādes „Jelgavas sociālo lietu pārvalde” pārstāvjus;

 9.2. Valsts sabiedrības ar ierobežotu atbildību „Slimnīca „Ģintermuiža” Narkoloģiskā dienesta pārstāvi;

 9.3. Valsts policijas Zemgales reģiona pārvaldes Jelgavas iecirkņa Kriminālpolicijas nodaļas pārstāvi;

 9.4. Jelgavas pilsētas pašvaldības iestādes „Jelgavas pilsētas pašvaldības policija” pārstāvi;

 9.5. Jelgavas pilsētas pašvaldības iestādes „Jelgavas bērnu un jauniešu centrs „Junda”” pārstāvi;

 9.6. Jelgavas pilsētas pašvaldības pieaugušo izglītības iestādes „Zemgales reģiona kompetenču attīstības centrs” pārstāvi;

 9.7. Jelgavas pilsētas pašvaldības iestādes „Jelgavas izglītības pārvalde” pārstāvi;

 9.8. Jelgavas pilsētas pašvaldības iestādes „Kultūra” pārstāvi;

 9.9. Jelgavas pilsētas domes administrācijas Sabiedrības integrācijas pārvaldes pārstāvi.

**IV. Komisijas darba organizēšana**

 10. Komisijas organizatorisko un tehnisko apkalpošanu nodrošina pašvaldības administrācija. Komisijas sekretāru nozīmē pašvaldības izpilddirektors ar rīkojumu.

 11. Komisijas priekšsēdētājs:

 11.1. organizē un vada Komisijas darbu;

 11.2. sasauc un vada Komisijas sēdes;

 11.3. kontrolē pieņemto lēmumu izpildi.

 12. Komisijas sēdes var notikt, ja tajās piedalās vairāk nekā puse no Komisijas locekļiem. Lēmumus pieņem ar klātesošo Komisijas locekļu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss.

 13. Komisijas sēdes tiek protokolētas. Protokolu paraksta Komisijas priekšsēdētājs un Komisijas sekretārs.

Domes priekšsēdētājs A.Rāviņš